ഇന്ത്യന് കോണ്സുലര് സംഘത്തിന്റെ അബഹ സന്ദര്ശനം: അറ്റസ്റ്റേഷന് 30 പേര്ക്ക് മാത്രം നൂറുകണക്കിന് പേര് പുറത്ത് ഖമീസ് മുശൈത്ത്: ജിദ്ദയിലെ ഇന്ത്യന് കോണ്സുലേറ്റിലെ ഉദ്യോഗസ്ഥ സംഘം വെള്ളിയാഴ്ച ഖമീസ് മുശൈത്ത് വി.എഫ്.എസ് സെന്ററില് ഒരുക്കുന്ന സേവന കൗണ്ടറില് അറ്റസ്റ്റേഷന് അനുമതി നല്കിയത് 30 പേര്ക്ക് മാത്രം. ഈ ആവശ്യവുമായി നൂറുകണക്കിന് ആളുകള് കാത്തിരിക്കുമ്ബോഴാണ് ചുരുക്കം ചിലര്ക്ക് മാത്രം അനുമതി നല്കിയിരിക്കുന്നത്.മാസങ്ങള്ക്ക് ശേഷമാണ് കോണ്സുലേറ്റ് പ്രതിനിധികള് ഖമീസില് എത്തുന്നത്. അതുകൊണ്ട് തന്നെ ധാരാളം ആളുകള് വിവിധ ആവശ്യങ്ങളുമായി കാത്തിരിക്കുകയാണ്. വളരെ ദൂരെ നിന്ന് പോലും നിരവധി ആളുകള് ആവശ്യങ്ങളുമായി എത്തും. അവര്ക്കെല്ലാം പ്രയോജനപ്പെടുന്ന വിധത്തില് ഒന്നിലധികം ദിവസം നീണ്ടുനില്ക്കുന്ന രീതിയില് ക്രമീകരിക്കാനോ അല്ലങ്കില് കൂടുതല് പേര്ക്ക് പ്രയോജനം ലഭിക്കുന്ന വിധത്തില് മറ്റ് സൗകര്യപ്രദമായ സ്ഥലത്തോ നടത്താത്തത് പ്രവാസികളോട് കാണിക്കുന്ന അനീതിയാണ്.സാമൂഹിക പ്രവര്ത്തകരെയും സന്നദ്ധ സംഘടനപ്രതിനിധികളെയും മാറ്റി നിര്ത്തി, അമ്ബത് പേരെ പോലും ഉള്ക്കൊള്ളാന് കഴിയാത്ത വി.എഫ്.എസ് ഓഫിസില് വെച്ച് പരിപാടി നടത്തിയാല് കോവിഡ് പ്രോട്ടോകോള് പോലും പാലിക്കാന് കഴിയില്ല. കഴിഞ്ഞ പ്രാവിശ്യം ജനത്തിരക്ക് കൂടിയതിനെ തുടര്ന്ന് സൗദി അധികൃതര് ഇടപെട്ട് കുറച്ച് സമയം പ്രവര്ത്തനം നിര്ത്തി വെച്ചിരുന്നു.കോവിഡ് പ്രോട്ടോകോള് നിലനില്ക്കുന്നതിനാല് തിരക്ക് കുറക്കാന് മാസത്തില് ഒരു ദിവസം കോണ്സുലേറ്റ് സന്ദര്ശനം നടത്തണം എന്നാണ് പ്രവാസി സംഘടനകള് ആവശ്യപ്പെടുന്നത്.